Scarra sê jammer aan baljoggie in Bfn | Netwerk24
Deur Malherbe Nienaber 25 Augustus 2019 13:19
Siyabonga "Scarra" Ntubeni het Sondag die foto gedeel waar hy 'n WP-trui oorhandig aan 'n baljoggie ná 'n wedstryd teen die Cheetahs in Bloemfontein. Foto: Twitter (@skara2ntubeni)
Siyabonga "Scarra" Ntubeni
Ntubeni het die oggend 'n foto op sosiale media geplaas waar hy vir die baljoggie, net bekend as Giovanni, 'n WP-trui gee.
"Ek het gisteraand iets heeltemal strydig met my karakter gedoen en aanvaar al die kritiek wat ek ontvang . . . Ek vra om verskoning aan almal wat ek teleurgestel het, almal wat my ondersteun en, die belangrikste, aan Giovanni," het hy op Facebook en Twitter geskryf.
'n Videogreep van die wedstryd waar Ntubeni na die kantlyn stap en die bal uit die baljoggie se hande slaan, is sedert Saterdagaand gedeel en het kritiek onder sommige rugbyliefhebbers ontlok.
Not something you would expect from a Springbok hooker... pic.twitter.com/U0C8vBTvZH
— SA Rugby magazine (@SARugbymag) August 24, 2019
Die Cheetahs het die WP Saterdag met 38-33 geklop in die Toyota-stadion in die Vrystaat en deurgedring na die halfeindstryd van vanjaar se Curriebeker-reeks.